Titaani (mytologia)

Titaanit (, merkitsi ehkä esikreikaksi "kuningasta") olivat kreikkalaisessa mytologiassa Uranoksen eli taivaan ja Gaian eli maaemon poikia ja tyttäriä. Seuraava jumalasukupolvi syöksi titaanit Tartarokseen. Titaaneitten johtajaksi noussut Kronos ja tämän vaimo Rhea olivat näiden olymposlaisten jumalten vanhemmat. 

Titaanit kuvataan jättiläismäisen suuriksi, ulkomuodoltaan ihmisen kaltaisiksi, väkivaltaisiksi olennoiksi, joita Hesiodoksen mukaan oli alun perin 12: Okeanos, Koios, Krios, Hyperion, Iapetos, Kronos, Theia, Rhea, Themis, Mnemosyne, Foibe ja Tethys. Näistä Okeanos ja Tethys, Hyperion ja Theia, Koios ja Foibe sekä Kronos ja Rhea muodostivat pariskunnat. Voitettuaan Uranoksen titaanit hallitsivat Kronoksen johdolla, kunnes Zeus kukisti heidät niin kutsutussa titanomakhiassa eli titaanien taistelussa Kronoksen lasten kronidien kanssa ja kyklooppien sekä satakätisten avulla. Runoilija Pindaroksen mukaan Zeus olisi lopulta vapauttanut titaanit vankeudestaan.

Titaaneja ei pidä sekoittaa gigantteihin.

Lähteet

Viitteet 

Seulonnan keskeiset artikkelit